Rolvsøy prestegjeld

Rolvsøy prestegjeld var et prestegjeld tilhørende tidligere Vestre Borgesyssel prosti (fra 1973: Fredrikstad domprosti) i Borg bispedømme i Den norske kirke. Det omfattet tidligere Rolvsøy kommune i Østfold fylke, og hovedkirken var Rolvsøy kirke.

Rolvsøy prestegjeld og dets sogn er nå en del av Fredrikstad kirkelige fellesråd underlagt Fredrikstad domprosti.

Historikk

Rolvsøy var historisk sett en del av Tune prestegjeld, uten eget herredsstyre eller egen kirke.

På begynnelsen av 1900-tallet økte kravet fra Rolvsøys stadig større befolkning om å få egen sognekirke og helst bli eget kirkesogn. Etter kgl. res. 12.12.1903 ble det bestemt at Rolvsøy skulle være eget annekssogn under Tune, og Rolvsøy kirke ble innviet 02.10.1908.

1. januar 1911, som følge av kgl. res. 09.12.1910, ble Rolvsøy skilt ut fra Tune som eget herred og prestegjeld, og omfatter den nordre og den østre delen av Rolvsøy.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter 
Prestegjeldet hadde ved sin avvikling følgende menigheter:
 Rolvsøy

Referanser

Eksterne lenker 
 Prestegjeld og sogn i Østfold

Fredrikstads historie
Religion i Østfold
Prestegjeld i Borg bispedømme